Pakuotės lapelis: informacija pacientui

Lenalidomide Zentiva 5 mg kietosios kapsulės
Lenalidomide Zentiva 10 mg kietosios kapsulės
Lenalidomide Zentiva 15 mg kietosios kapsulės
Lenalidomide Zentiva 25 mg kietosios kapsulės

lenalidomidas


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

2. Kas žinotina prieš vartojant Lenalidomide Zentiva 
3. Kaip vartoti Lenalidomide Zentiva 
4. Galimas šalutinis poveikis 
5. Kaip laikyti Lenalidomide Zentiva 
6. Pakuotės turinys ir kita informacija


1. Kas yra Lenalidomide Zentiva ir kam jis vartojamas

Kas yra Lenalidomide Zentiva
Lenalidomide Zentiva sudėtyje yra veikliosios medžiagos lenalidomido. Šis vaistas priklauso vaistų, kurie veikia imuninės sistemos darbą, grupei.

Kam Lenalidomide Zentiva vartojamas
Lenalidomide Zentiva vartojamas suaugusiesiems:
1. Dauginei mielomai.
2. Mielodisplaziniams sindromams (MDS).
3. Folikulinei limfomai.

Dauginė mieloma
Dauginė mieloma yra tam tikro tipo vėžys, veikiantis tam tikros rūšies baltąsias kraujo ląsteles (vadinamas plazminėmis ląstelėmis). Šios ląstelės kaupiasi kaulų čiulpuose ir nekontroliuojamai dauginasi. Tai gali pažeisti kaulus ir inkstus.

Paprastai dauginės mielomos išgydyti negalima. Tačiau gydymas gali labai susilpninti arba kuriam laikui pašalinti ligos požymius ir simptomus. Tai vadinama „atsaku“.

Naujai diagnozuota dauginė mieloma – pacientai, kuriems buvo atlikta kaulų čiulpų transplantacija
Palaikomasis gydymas tik Lenalidomide Zentiva taikomas kai paciento būklė pakankamai atsistato po kaulų čiulpų transplantacijos.

Naujai diagnozuota dauginė mieloma – pacientai, kuriems negalima atlikti kaulų čiulpų transplantacijos
Lenalidomide Zentiva vartojamas kartu su kitais vaistais, įskaitant:
· chemoterapijos vaistu, vadinamu bortezomibu;
· vaistu nuo uždegimo, vadinamu deksametazonu;
· chemoterapijos vaistu, vadinamu melfalanu, ir
· imunosupresiniu vaistu, vadinamu prednizonu.
Šiuos vaistus vartosite gydymo pradžioje, po to vartosite vien Lenalidomide Zentiva.

Jei Jums yra 75 metai arba daugiau arba Jums yra vidutinio sunkumo arba sunkūs inkstų sutrikimai, prieš pradėdamas gydymą gydytojas atidžiai Jus ištirs.

Dauginė mieloma – pacientai, kuriems prieš tai buvo taikomas gydymas
Lenalidomide Zentiva vartojamas kartu su vaistu nuo uždegimo, vadinamu deksametazonu.

[bookmark: OLE_LINK29][bookmark: OLE_LINK30]Lenalidomide Zentiva gali pristabdyti dauginės mielomos požymių ir simptomų sunkėjimą. Taip pat nustatyta, kad vartojant Lenalidomide Zentiva pailgėja laikas iki dauginės mielomos atsinaujinimo po gydymo.

Mielodisplaziniai sindromai (MDS)
MDS yra grupė įvairių kraujo ir kaulų čiulpų ligų. Kraujo ląstelės tampa nenormaliomis ir neveikia tinkamai. Pacientams gali pasireikšti įvairūs požymiai ir simptomai, tarp jų mažas raudonųjų kraujo ląstelių skaičius (anemija), kraujo perpylimo (transfuzijos) būtinybė ir infekcijos rizika.
Lenalidomide Zentiva vartojamas vienas suaugusių pacientų, kuriems diagnozuoti MDS, gydymui, kai tinka visi iš toliau pateiktų punktų:
· Jums reikia reguliariai perpilti kraują raudonųjų kraujo ląstelių skaičiaus sumažėjimo („nuo transfuzijos priklausomai anemijai“) gydymui;
· Jums nustatyta kaulų čiulpų ląstelių anomalija, vadinama „izoliuota 5q delecijos citogenetine anomalija“. Tai reiškia, kad Jūsų organizme gaminama nepakankamai sveikų kraujo ląstelių;
· prieš tai taikyti kiti gydymo būdai nėra tinkami arba pakankamai veiksmingi.

Lenalidomide Zentiva gali padidinti organizmo gaminamų sveikų raudonųjų kraujo ląstelių skaičių, mažindamas nenormalių ląstelių skaičių:
· tai gali sumažinti reikalingų kraujo perpylimų skaičių. Gali būti, kad kraujo perpilti nereikės.

Folikulinė limfoma (FL)
FL yra lėtai augantis vėžys, paveikiantis B limfocitus. Tai yra tam tikro tipo baltosios kraujo ląstelės, kurios padeda organizmui kovoti su infekcija. Sergant FL, gali susikaupti per didelis šių B limfocitų kiekis kraujyje, kaulų čiulpuose, limfmazgiuose ir blužnyje.

Lenalidomidas vartojamas kartu su kitu vaistu, vadinamu rituksimabu, suaugusiems pacientams, sergantiems anksčiau gydyta folikuline limfoma, gydyti.

Kaip veikia Lenalidomide Zentiva
Lenalidomide Zentiva veikia organizmo imuninę sistemą ir tiesiogiai kovoja su vėžiu. Vaistas veikia įvairiai:
· slopindamas auglio ląstelių vystymąsi;
· stabdydamas kraujagyslių augimą auglyje;
· skatindamas tam tikras imuninės sistemos ląsteles kovoti su vėžio ląstelėmis.


2. Kas žinotina prieš vartojant Lenalidomide Zentiva 

Atidžiai perskaitykite visų vaistų, kurių reikia vartoti kartu su Lenalidomide Zentiva, pakuotės lapelius, prieš pradėdami gydymą Lenalidomide Zentiva.

Lenalidomide Zentiva vartoti draudžiama jeigu:
· esate nėščia, manote, kad galbūt esate nėščia arba planuojate pastoti, nes Lenalidomide Zentiva gali sukelti kenksmingą poveikį vaisiui (žr. 2 skyrių „Nėštumas, žindymo laikotarpis ir kontracepcija – informacija moterims ir vyrams“);
· galite pastoti, nebent Jūs imsitės visų būtinų apsaugos nuo nėštumo priemonių (žr. 2 skyrių „Nėštumas, žindymo laikotarpis ir kontracepcija – informacija moterims ir vyrams“). Jei galite pastoti, Jūsų gydytojas kiekvieną kartą, išrašydamas vaistą, įrašys, kad laikomasi visų būtinų priemonių, ir Jums bus pateikiamas šis patvirtinimas;
· yra alergija lenalidomidui arba bet kuriai pagalbinei šio vaisto medžiagai (jos išvardytos 6 skyriuje). Jei manote, kad galite būti alergiškas, pasitarkite su savo gydytoju.

Jei kurios nors iš šių sąlygų tinka Jums, Lenalidomide Zentiva nevartokite. Jeigu abejojate, kreipkitės į gydytoją.

Įspėjimai ir atsargumo priemonės
Pasitarkite su gydytoju, vaistininku arba slaugytoju, prieš pradėdami vartoti Lenalidomide Zentiva, jeigu:
· anksčiau Jums buvo susidarę kraujo krešulių – gydymo metu Jums yra padidėjusi kraujo krešulių susidarymo venose ir arterijose rizika;
· yra bet kokių infekcijos požymių, tokių kaip kosulys ar karščiavimas; 
· sergate arba kada nors sirgote virusine infekcija, ypač hepatito B infekcija, vėjaraupiais, ŽIV. Jeigu abejojate, pasitarkite su gydytoju. Gydymas Lenalidomide Zentiva gali sukelti pakartotinį viruso suaktyvėjimą virusą nešiojantiems pacientams, dėl to gali atsinaujinti infekcija. Gydytojas turi patikrinti, ar esate sirgę hepatito B infekcija;
· yra inkstų sutrikimų – gydytojas gali Jums koreguoti Lenalidomide Zentiva dozę;
· yra buvęs širdies priepuolis, kraujo krešulys arba jeigu rūkote, yra aukštas kraujospūdis arba didelis cholesterolio kiekis;
· vartojant talidomidą (kitą vaistą, vartojamą dauginei mielomai gydyti) buvo pasireiškusi alerginė reakcija, pvz., išbėrimas, niežėjimas, patinimas, svaigulys ar pasunkėjęs kvėpavimas;
· praeityje jums pasireiškė keli iš šių simptomų: išplitęs bėrimas, odos paraudimas, aukšta kūno temperatūra, į gripą panašūs simptomai, , padidėjęs kepenų fermentų aktyvumas, neįprasti kraujo tyrimų rezultatai (eozinofilija), limfmazgių padidėjimas – tai yra sunkios odos reakcijos, vadinamos reakcija į vaistą su eozinofilija ir sisteminiais simptomais (VRESS) arba padidėjusio jautrumo vaistui sindromu, požymiai (taip pat žr. 4 skyrių „Galimas šalutinis poveikis“).

Jei kurios nors iš šių sąlygų tinka Jums, pasakykite apie tai gydytojui, vaistininkui arba slaugytojui prieš pradedant gydymą.

Nedelsdami kreipkitės į gydytoją arba slaugytoją, jeigu kuriuo nors metu gydymo laikotarpiu arba užbaigus gydymą:
· pradėtumėte neaiškiai matyti, apaktumėte arba jums pradėtų dvejintis akyse, būtų sunku kalbėti, pasireikštų rankų ar kojų silpnumas, pasikeistų eisena arba sutriktų pusiausvyra, pasireikštų nuolatinis tirpulys, sumažėtų jautrumas arba kuri nors kūno dalis pasidarytų visiškai nejautri, prarastumėte atmintį arba pasireikštų sumišimo būsena. Visi šie reiškiniai gali būti rimto galvos smegenų veiklos sutrikimo, kuris gali būti mirtinas, vadinamo progresuojančia daugiažidinine leukoencefalopatija (PDL), simptomai. Jeigu jautėte šiuos simptomus dar prieš pradedant gydymą lenalidomidu, pasakykite savo gydytojui, jeigu jie kaip nors pasikeistų.
· imtumėte dusti, jaustumėte nuovargį, svaigulį, skausmą krūtinėje, greitesnį širdies ritmą arba Jums sutintų kojos ar kulkšnys. Tai gali būti sunkaus sutrikimo, vadinamo plautine hipertenzija, simptomai (žr. 4 skyrių).

Tyrimai ir patikros
Prieš gydymą ir gydymo Lenalidomide Zentiva metu Jums reguliariai bus atliekami kraujo tyrimai, taip yra dėl to, kad Lenalidomide Zentiva gali sukelti kraujo ląstelių, padedančių kovoti su infekcija (baltųjų kraujo ląstelių) ir padedančių kraujui krešėti (trombocitų), sumažėjimą. Jūsų gydytojas paprašys atlikti kraujo tyrimą:
· prieš gydymą,
· vieną kartą per savaitę pirmąsias 8 gydymo savaites,
· po to – mažiausiai vieną kartą per mėnesį.

Prieš pradedant gydymą lenalidomidu ir gydymo metu Jums gali atlikti tyrimus, siekiant įvertinti, ar Jums nėra širdies ir plaučių sutrikimo požymių.

Pacientams, sergantiems MDS, kurie vartoja Lenalidomide Zentiva
[bookmark: _Hlk111193651]Jeigu sergate MDS, Jums gali išsivystyti labiau progresavusi liga, vadinama ūmine mieloidine leukemija (ŪML). Taip pat nežinoma, ar Lenalidomide Zentiva daro įtaką ŪML išsivystymui. Todėl gydytojas atliks tyrimus, skirtus patikrinti, ar yra požymių, leidžiančių tiksliau numatyti tikimybę Jums susirgti ŪML gydymo Lenalidomide Zentiva metu.

Pacientams, sergantiems FL, vartojantiems Lenalidomide Zentiva
Gydytojas paprašys Jūsų atlikti kraujo tyrimą:
· prieš pradedant gydymą,
· vieną kartą per savaitę pirmąsias 3 gydymo savaites (1 ciklo metu),
· po to kas 2 savaites 2-ojo, 3-ojo ir 4-ojo ciklų metu (daugiau informacijos žr. 3 skyriuje „Gydymo ciklas“),
· po to jis bus atliekamas kiekvieno ciklo pradžioje,
· mažiausiai kas mėnesį.

Gydytojas gali patikrinti, ar didelis bendras navikų kiekis Jūsų visame organizme, įskaitant ir kaulų čiulpus. Tai gali sukelti būklę, kai navikai suyra ir kraujyje atsiranda neįprasta cheminių medžiagų koncentracija, galinti sukelti inkstų nepakankamumą (ši būklė vadinama naviko lizės (irimo) sindromu).

Gydytojas gali patikrinti, ar nėra odos pakitimų, pvz., raudonų dėmių ar bėrimo.

Remdamasis kraujo tyrimo rezultatais bei Jūsų bendra būkle, Jūsų gydytojas gali koreguoti Lenalidomide Zentiva dozę arba nutraukti gydymą. Jeigu Jums liga buvo naujai diagnozuota, gydytojas taip pat gali įvertinti Jūsų gydymą, atsižvelgdamas į amžių ir kitas jau esamas būkles.

[bookmark: OLE_LINK27][bookmark: OLE_LINK28]Kraujo davimas
Gydymo metu ir mažiausiai 7 dienas po gydymo Jūs negalite būti kraujo donoru.

Vaikams ir paaugliams
Lenalidomide Zentiva nerekomenduojama vartoti vaikams ir paaugliams iki 18 metų.

Senyvi žmonės ir žmonės, kurių inkstų funkcija sutrikusi
Jeigu Jums yra 75 metai arba daugiau arba Jums yra vidutinio sunkumo ar sunkių inkstų funkcijos sutrikimų, prieš pradedant gydymą gydytojas atidžiai Jus ištirs.

Kiti vaistai ir Lenalidomide Zentiva
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba slaugytojui. Taip yra dėl to, kad Lenalidomide Zentiva gali turėti įtakos kai kurių kitų vaistų veikimui. Taip pat kai kurie kiti vaistai gali turėti įtakos Lenalidomide Zentiva veikimui.

Ypač svarbu pasakyti gydytojui arba slaugytojui, jeigu vartojate bent vieną iš šių vaistų:
· kai kurie vaistai, vartojami nėštumui išvengti, pvz., geriamieji kontraceptikai, nes jie gali nebeveikti;
· kai kurie vaistai, vartojami širdies sutrikimams gydyti, pvz., digoksinas;
· kai kurie vaistai, vartojami kraujui skystinti, pvz., varfarinas.

Nėštumas, žindymo laikotarpis ir kontracepcija – informacija moterims ir vyrams

Nėštumas
Moterims, vartojančioms Lenalidomide Zentiva
· Jei esate nėščia, Lenalidomide Zentiva Jums vartoti negalima, kadangi gali sukelti kenksmingą poveikį vaisiui.
· Vartodama Lenalidomide Zentiva Jūs privalote išvengti nėštumo.Taigi, jei esate vaisinga moteris, Jūs turite naudoti veiksmingus kontracepcijos metodus (žr. toliau „Kontracepcija“).
· Jei vartodama Lenalidomide Zentiva pastojote, privalote nedelsiant nutraukti gydymą ir informuoti apie tai gydytoją.

Vyrams, vartojantiems Lenalidomide Zentiva
· Jei Jūsų partnerė gydymo Lenalidomide Zentiva metu pastos, Jūs turite nedelsiant informuoti gydytoją. Rekomenduojama, kad ir Jūsų partnerė kreiptųsi į gydytojus.
· Taip pat turite naudoti veiksmingus kontracepcijos metodus (žr. toliau „Kontracepcija“).

Žindymas
Vartojant Lenalidomide Zentiva negalima žindyti, kadangi nežinoma, ar Lenalidomide Zentiva išsiskiria į motinos pieną.

Kontracepcija
Moterims, vartojančioms Lenalidomide Zentiva
Prieš pradėdama gydymą pasiklauskite gydytojo, ar Jūs galite pastoti, net jei Jūs galvojate, kad tai yra neįmanoma.

Jei Jūs galite pastoti
· turėsite atlikti nėštumo testą Jūsų gydytojo prižiūrima (prieš kiekvieną gydymą, mažiausiai kas 4 savaites gydymo metu ir mažiausiai 4 savaites po gydymo pabaigos), nebent yra patvirtinta, kad Jūsų kiaušintakiai buvo perrišti ir blokuoti, kad kiaušinėliai nepasiektų gimdos (kiaušintakių sterilizacija),

IR

· turite naudoti veiksmingą kontracepciją mažiausiai 4 savaites prieš gydymą, gydymo metu ir mažiausiai 4 savaites po gydymo pabaigos. Jūsų gydytojas Jums pasiūlys tinkamą kontracepcijos metodą.

Vyrams, vartojantiems Lenalidomide Zentiva
Lenalidomide Zentiva patenka į spermą. Jei Jūsų partnerė yra nėščia arba vaisinga ir nenaudoja veiksmingos kontracepcijos, turite naudotis prezervatyvais gydymo metu ir mažiausiai  7 dienas po gydymo nutraukimo, net jei Jums atlikta vazektomija.
Gydymo metu ir mažiausiai 7 dienas po gydymo pabaigos negalima duoti sėklos ar spermos.

Vairavimas ir mechanizmų valdymas
Vairuoti ar mechanizmų valdyti negalima, jei pavartojus Lenalidomide Zentiva Jūs jaučiate svaigulį, jaučiatės pavargę, mieguisti, jaučiate svaigimą (vertigo) ar neryškiai matote.

Lenalidomide Zentiva sudėtyje yra laktozės ir natrio
Lenalidomide Zentiva sudėtyje yra laktozės. Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradedami vartoti šį vaistą.
Šio vaisto kapsulėje yra mažiau kaip 1 mmol (23 mg) natrio, t.y. jis beveik neturi reikšmės.


3. Kaip vartoti Lenalidomide Zentiva

Lenalidomide Zentiva Jums turi skirti sveikatos priežiūros specialistai, turintys dauginės mielomos, MDS arba FL gydymo patirties.

· Pacientams, kurių negalima gydyti kaulų čiulpų transplantacija ir kurie anksčiau gavo kitokį gydymą, dauginei mielomai gydyti Lenalidomide Zentiva yra vartojamas kartu su kitais vaistais (žr. 1 skyrių „Kas yra Lenalidomide Zentiva ir kam jis vartojamas“).
· Daugine mieloma sergantiems pacientams, kuriems buvo atlikta kaulų čiulpų transplantacija, arba pacientams, sergantiems MDS arba MLL, gydyti Lenalidomide Zentiva vartojamas vienas.
· Kai Lenalidomide Zentiva vartojamas folikulinei limfomai gydyti, jis vartojamas kartu su kitu vaistu, vadinamu rituksimabu.

Lenalidomide Zentiva visada vartokite tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Jeigu vartojate Lenalidomide Zentiva kartu su kitais vaistais, turite perskaityti šių vaistų pakuotės lapelius dėl išsamesnės informacijos apie jų vartojimą ir poveikį.

Gydymo ciklas
Lenalidomide Zentiva vartojamas tam tikromis dienomis 3 savaites (21 dieną).
· Kiekvienas 21 dienos laikotarpis vadinamas „gydymo ciklu“.
· Priklausomai nuo ciklo dienos, vartosite vieną arba kelis vaistus. Tačiau kai kuriomis dienomis nevartosite nė vieno vaisto.
· Pabaigę kiekvieną 21 dienos ciklą, per kitą 21 dieną turite pradėti naują „ciklą“.
ARBA

Lenalidomide Zentiva vartojamas tam tikromis dienomis 4 savaites (28 dienas).
· Kiekvienas 28 dienų laikotarpis vadinamas „gydymo ciklu“.
· Priklausomai nuo ciklo dienos, vartosite vieną arba kelis vaistus. Tačiau kai kuriomis dienomis nevartosite nė vieno vaisto.
· Pabaigę kiekvieną 28 dienų ciklą, per kitas 28 dienas turite pradėti naują „ciklą“.

Kiek Lenalidomide Zentiva reikia vartoti
Prieš pradedant gydymą, gydytojas Jums pasakys:
· kiek Lenalidomide Zentiva reikia vartoti;
· kiek kitų vaistų reikia (jei reikia) vartoti kartu su Lenalidomide Zentiva;
· kuriomis gydymo ciklo dienomis reikia vartoti kiekvieną vaistą.

Kaip ir kada išgerti Lenalidomide Zentiva
-	Nurykite kapsules nepažeistas, geriausia užsigerdami vandeniu.
-	Kapsulių negalima atidaryti, laužyti ar kramtyti. Jei iš perlaužtos Lenalidomide Zentiva kapsulės miltelių pateko ant odos, nedelsdami gerai nuplaukite odą vandeniu su muilu.
· Ruošdami lizdinę plokštelę arba kapsulę, sveikatos priežiūros specialistai, globėjai ir šeimos nariai turi mūvėti vienkartines pirštines. Po to pirštines reikia nusiimti atsargiai, kad vaisto nepatektų ant odos, įdėti į hermetiškai uždaromą plastikinį polietileninį maišelį ir pašalinti laikantis vietinių reikalavimų. Tada reikia gerai nusiplauti rankas vandeniu su muilu. Moterims, kurios yra nėščios arba įtaria, kad galbūt yra nėščios, lizdinės plokštelės arba kapsulės ruošti negalima.
-	Kapsulės gali būti vartojamos su maistu ar be jo.
-	Lenalidomide Zentiva kapsules turite vartoti nustatytomis dienomis apytikriai tuo pačiu laiku.

Kaip vartoti šį vaistą
Norėdami išimti kapsulę iš lizdinės plokštelės:
-	spauskite tik vieną kapsulės galą, kad išstumtumėte ją pro foliją;
-	nespauskite kapsulės per vidurį, nes kapsulė gali lūžti.

[image: ]

Gydymo Lenalidomide Zentiva trukmė
Lenalidomide Zentiva yra vartojamas gydymo ciklais, kiekvienas ciklas trunka 21 arba 28 dienas (žr. anksčiau „Gydymo ciklas“). Jūs turite tęsti gydymo ciklus, kol Jūsų gydytojas lieps Jums nutraukti gydymą.

Ką daryti pavartojus per didelę Lenalidomide Zentiva dozę?
Pavartojus didesnę nei Jums buvo skirta Lenalidomide Zentiva dozę, nedelsiant informuokite apie tai gydytoją.

Pamiršus pavartoti Lenalidomide Zentiva
Pamiršus pavartoti Lenalidomide Zentiva įprastu laiku ir
-	praėjus mažiau kaip 12 valandų nuo praleistos dozės – nedelsiant išgerkite kapsulę;
-	praėjus daugiau kaip 12 valandų po praleistos dozės – negerkite praleistos dozės. Kitą dieną
įprastu metu išgerkite kitą kapsulę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Pastebėję bet kokį toliau nurodytą šalutinį poveikį, nutraukite Lenalidomide Zentiva vartojimą ir nedelsdami kreipkitės į gydytoją, nes Jums gali reikėti skubaus medicininio gydymo:
· Dilgėlinė, išbėrimas, akių, burnos arba veido patinimas, pasunkėjęs kvėpavimas arba niežėjimas, kurie gali būti sunkių alerginių reakcijų, vadinamų angioneurozine edema ir anafilaksine reakcija, simptomai.
· Sunki alerginė reakcija, kuri gali prasidėti kaip išbėrimas vienoje srityje, bet gali kartu su plačiuodos lupimusi išplisti po visą kūną (Stivenso-Džonsono sindromas ir (arba) toksinė epidermio nekrolizė).
· Išplitęs bėrimas, aukšta kūno temperatūra, padidėjęs kepenų fermentų aktyvumas, neįprasti kraujo tyrimų rezultatai (eozinofilija), padidėję limfmazgiai ir kitų kūno organų pakenkimai (reakcija į vaistą su eozinofilija ir sisteminiais simptomais, dar vadinama (VRESS) arba padidėjusio jautrumo vaistui sindromu). Taip pat žr. 2 skyrių.

Jeigu pasireiškė bet kuris toliau nurodytas sunkus šalutinis poveikis, nedelsdami apie tai pasakykite gydytojui: 
· karščiavimas, šaltkrėtis, gerklės uždegimas, kosulys, burnos išopėjimas ar bet kokie kiti infekcijos simptomai (taip pat kraujotakoje (sepsis));
· kraujavimas ar kraujosruva nesusižeidus;
· skausmas krūtinėje ar kojoje;
· dusulys;
· kaulų skausmas, raumenų silpnumas, sumišimas arba nuovargis, kurį gali sukelti didelis kalcio kiekis kraujyje.

Lenalidomide Zentiva gali sumažinti su infekcija kovojančių baltųjų kraujo ląstelių ir krešėjime dalyvaujančių kraujo ląstelių (trombocitų) skaičių kraujyje, tai gali sukelti kraujavimo sutrikimus, pvz., kraujavimą iš nosies ir kraujosruvas.
Be to, Lenalidomide Zentiva gali sukelti kraujo krešulių susidarymą venose (trombozę).


Kitas šalutinis poveikis
Svarbu paminėti, kad nedaugeliui pacientų gali pasireikšti kitų tipų vėžys ir gydant Lenalidomide Zentiva ši rizika gali padidėti. Todėl skirdamas Jums Lenalidomide Zentiva gydytojas turi atidžiai įvertinti gydymo naudą ir riziką.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· raudonųjų kraujo ląstelių skaičiaus sumažėjimas, dėl kurio gali pasireikšti anemija, sąlygojanti nuovargį ir silpnumą;
· išbėrimas, niežulys;
· mėšlungis, raumenų silpnumas, raumenų skausmai, kaulų skausmai, sąnarių skausmai, nugaros skausmas, galūnių skausmas;
· generalizuotas tinimas, įskaitant rankų ir kojų tinimą;
· silpnumas, nuovargis;
· karščiavimas ir į gripą panašūs simptomai, įskaitant karščiavimą, raumenų skausmus, galvos skausmą, ausų skausmus, kosulį ir šaltkrėtį;
· nutirpimas, dilgsėjimas ar deginimo pojūtis odoje, skausmas rankose ir pėdose, svaigulys,
drebulys;
· apetito stoka, pakitęs skonio jutimas;
· padidėjęs skausmas, naviko dydis arba paraudimas aplink naviką;
· svorio kritimas;
· vidurių užkietėjimas, viduriavimas, pykinimas, vėmimas, pilvo skausmas, rėmuo;
· mažas kalio arba kalcio ir (arba) natrio kiekis kraujyje;
· skydliaukės aktyvumas mažesnis nei turėtų būti;
· kojų skausmas (tai gali būti trombozės simptomas), skausmas krūtinėje ar dusulys (tai gali būti kraujo krešulių atsiradimo plaučiuose simptomas, vadinamas plaučių embolija);
· visų tipų infekcija, įskaitant aplink nosį esančių sinusų infekciją, plaučių ir viršutinių kvėpavimo takų infekciją;
· dusulys;
· neryškus regėjimas;
· akies drumstis (katarakta);
· inkstų funkcijos sutrikimai, pvz., inkstai blogai funkcionuoja (veikia) arba nepavyksta išlaikyti normalios inkstų funkcijos (veiklos);
· nenormalūs kepenų funkcijos tyrimų rodikliai;
· padidėję kepenų tyrimų rodikliai;
· baltymo kiekio kraujyje pokyčiai, galintys sukelti arterijų patinimą (vaskulitą);
· padidėjęs gliukozės kiekis kraujyje (cukrinis diabetas);
· sumažėjęs gliukozės kiekis kraujyje;
· galvos skausmas;
· kraujavimas iš nosies;
· odos sausumas;
· depresija, pakitusi nuotaika, sutrikęs miegas;
· kosulys;
· kraujospūdžio sumažėjimas;
· nežymus kūno diskomforto pojūtis, prasta savijauta;
· žaizdos ir uždegimas burnoje, burnos džiūvimas;
· dehidratacija.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· raudonųjų kraujo ląstelių destrukcija (hemolizinė mažakraujystė);
· tam tikrų tipų odos navikai;
· kraujavimas iš dantenų, skrandžio ar žarnyno;
· padidėjęs kraujospūdis, lėtas, dažnas ar nereguliarus širdies plakimas;
· dėl normalaus ir nenormalaus raudonųjų kraujo ląstelių irimo padidėjęs tam tikros medžiagos
kiekis;
· padidėjęs tam tikro tipo baltymo, rodančio uždegimą organizme, kiekis;
· patamsėjusi oda, odos spalvos pakitimas, atsirandantis dėl kraujavimo po oda, dažniausiai dėl kraujosruvos; krauju užpildytos odos patinimas; kraujosruva;
· padidėjęs šlapimo rūgšties kiekis kraujyje;
· odos bėrimai, odos paraudimas, odos įtrūkimai, lupimasis ar nuėjimas sluoksniais, dilgėlinė;
· niežulys, padidėjęs prakaitavimas, naktinis prakaitavimas;
· pasunkėjęs rijimas, ryklės skausmas, su balso kokybe arba su balso pokyčiais susiję sutrikimai;
· sloga;
· žymus šlapimo kiekio padidėjimas ar sumažėjimas arba negebėjimas kontroliuoti, kada šlapintis;
· kraujas šlapime;
· dusulys, ypač gulint (tai gali būti širdies nepakankamumo simptomas);
· pasunkėjusi erekcija;
· insultas, alpimas, svaigimas (vidinės ausies sutrikimas, sukeliantis sukimosi pojūtį), laikinas
	sąmonės netekimas;
· krūtinės skausmas, plintantis į rankas, kaklą, žandikaulį, nugarą ar pilvą, prakaitavimo pojūtis ir dusulys, pykinimas arba vėmimas, kurie gali būti širdies priepuolio (miokardo infarkto) simptomai;
· raumenų silpnumas, energijos trūkumas;
· kaklo skausmas, skausmas krūtinėje;
· šaltkrėtis;
· sąnarių tinimas;
· sulėtėjęs ar blokuojamas tulžies tekėjimas iš kepenų;
· mažas fosfatų arba magnio kiekis kraujyje;
· pasunkėjęs kalbėjimas;
· kepenų pažeidimas;
· sutrikusi pusiausvyra, judėjimo sunkumas;
· kurtumas, spengimas ausyse (ūžesys);
· nervų skausmas, nemalonus neįprastas pojūtis, ypač liečiant;
· geležies perteklius organizme;
· troškulys;
· sumišimas;
· dantų skausmas;
· kritimas, dėl kurio galima susižaloti.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· kraujavimas kaukolės viduje;
· kraujotakos sutrikimas;
· aklumas;
· lytinio potraukio (libido) sumažėjimas;
· padidėjęs šlapimo kiekis su kaulų skausmu ir silpnumu, kurie gali būti inkstų sutrikimo (Fanconi (Fanconi) sindromo) simptomai;
· geltona odos, gleivinės arba akių pigmentacija (gelta), blyškios išmatos, tamsus šlapimas, odos niežėjimas, išbėrimas, pilvo skausmas arba patinimas – tai gali būti kepenų pažeidimo (kepenų nepakankamumo) simptomai;
· padidėjęs kraujospūdis kraujagyslėse, tiekiančiose kraują į plaučius (plautinė hipertenzija);
· skrandžio skausmas, vidurių pūtimas ar viduriavimas, kurie gali būti storosios žarnos uždegimo (vadinamo kolitu ar aklosios žarnos uždegimu) simptomai;
· inkstų ląstelių pažeidimas (vadinamas inkstų kanalėlių nekroze);
· odos spalvos pakitimai, jautrumas saulės šviesai;
· naviko irimo sindromas – metabolizmo komplikacijos, kurios gali pasireikšti vėžio gydymo metu ir kartais net netaikant gydymo. Šias komplikacijas sukelia žūstančių vėžio ląstelių irimo produktai. Gali pasireikšti šios komplikacijos: kraujo cheminės sudėties pakitimai, kalio, fosforo, šlapimo rūgšties kiekio padidėjimas ir kalcio kiekio sumažėjimas, sukeliantys inkstų veiklos, širdies plakimo pakitimų, traukulius ir kartais mirtį.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· Staigus arba lengvas, bet sunkėjantis, skausmas viršutinėje pilvo dalyje ir (arba) nugaroje, išliekantis kelias dienas, kurį gali lydėti pykinimas, vėmimas, karščiavimas ir padažnėjęs pulsas – šiuos simptomus gali sukelti kasos uždegimas.
· Švokštimas, dusulys arba sausas kosulys; tai gali būti simptomai, sukelti audinių uždegimo plaučiuose.
· Nustatyti reti raumenų skaidulų irimo (raumenų skausmo, silpnumo ar patinimo) (rabdomiolizės) atvejai, kurie gali sukelti inkstų sutrikimus, kai kurie iš jų nustatyti vartojant Lenalidomide Zentiva kartu su statinu (cholesterolio kiekį mažinančiais vaistais).
· Odą veikianti būklė, kurią sukelia smulkiųjų kraujagyslių uždegimas, kurią lydi sąnarių skausmas ir karščiavimas (leukocitoklastinis vaskulitas).
· Skrandžio arba žarnyno sienelės prakiurimas, kuris gali sukelti labai sunkią infekciją. Pasakykite savo gydytojui, jei Jums smarkiai skauda pilvą, karščiuojate, Jus pykina, vemiate, išmatose yra kraujo arba pasikeitė įprastinė Jūsų žarnyno veikla.
· Virusinės infekcijos, įskaitant juostinę pūslelinę (virusinę ligą, kuri sukelia skausmingą odos išbėrimą su pūslėmis) ir hepatito B infekcijos atsinaujinimas (galintis sukelti odos ir akių pageltimą, tamsiai rudą šlapimo spalvą, dešinės pusės pilvo skausmą, karščiavimą ir pykinimo pojūtį ar vėmimą).
· Solidinio organo (pvz., inkstų, širdies) transplantanto atmetimas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5. Kaip laikyti Lenalidomide Zentiva

Šį vaistą laikykite vaikams nepastebimoje ir nepasiekiamoje vietoje.

Ant lizdinės plokštelės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Pastebėjus pakuotės pažeidimą ar matomus sugadinimo požymius, šio vaisto vartoti negalima.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6. Pakuotės turinys ir kita informacija

Lenalidomide Zentiva sudėtis 

Lenalidomide Zentiva 5 mg kietosios kapsulės:
· Veiklioji medžiaga yra lenalidomidas. Kiekvienoje kapsulėje yra 5 mg lenalidomido.
· Pagalbinės medžiagos yra:
· kapsulės turinys: laktozė (žr. 2 skyrių), mikrokristalinė celiuliozė, kroskarmeliozės natrio druska ir magnio stearatas.
· kapsulės apvalkalas: briliantinis mėlynasis FCF (E133), raudonasis geležies oksidas, geltonasis geležies oksidas, titano dioksidas ir želatina.
· užrašo rašalas: šelakas, propilenglikolis, koncentruotas amoniako tirpalas, juodasis geležies oksidas ir kalio hidroksidas.

Lenalidomide Zentiva 10 mg kietosios kapsulės:
· Veiklioji medžiaga yra lenalidomidas. Kiekvienoje kapsulėje yra 10 mg lenalidomido.
· Pagalbinės medžiagos yra:
· kapsulės turinys: laktozė (žr. 2 skyrių), mikrokristalinė celiuliozė, kroskarmeliozės natrio druska ir magnio stearatas.
- 	kapsulės apvalkalas: juodasis geležies oksidas, geltonasis geležies oksidas, titano dioksidas ir želatina.
- 	užrašo rašalas: šelakas, propilenglikolis, koncentruotas amoniako tirpalas, juodasis geležies oksidas ir kalio hidroksidas.

Lenalidomide Zentiva 15 mg kietosios kapsulės:
· Veiklioji medžiaga yra lenalidomidas. Kiekvienoje kapsulėje yra 15 mg lenalidomido.
· Pagalbinės medžiagos yra:
- 	kapsulės turinys: laktozė (žr. 2 skyrių), mikrokristalinė celiuliozė, kroskarmeliozės natrio druska ir magnio stearatas.
- 	kapsulės apvalkalas: juodasis geležies oksidas, raudonasis geležies oksidas, geltonasis geležies oksidas, titano dioksidas ir želatina.
- 	užrašo rašalas: šelakas, propilenglikolis, koncentruotas amoniako tirpalas, juodasis geležies oksidas ir kalio hidroksidas.

Lenalidomide Zentiva 25 mg kietosios kapsulės:
· Veiklioji medžiaga yra lenalidomidas. Kiekvienoje kapsulėje yra 25 mg lenalidomido.
· Pagalbinės medžiagos yra: 
- 	kapsulės turinys: laktozė (žr. 2 skyrių), mikrokristalinė celiuliozė, kroskarmeliozės natrio druska ir magnio stearatas.
- 	kapsulės apvalkalas: titano dioksidas ir želatina.
- 	užrašo rašalas: šelakas, propilenglikolis, koncentruotas amoniako tirpalas, juodasis geležies oksidas ir kalio hidroksidas.

Lenalidomide Zentiva išvaizda ir kiekis pakuotėje

Lenalidomide Zentiva 5 mg kietosios kapsulės yra 17,50 – 18,50 mm, 2 dydžio, kurias sudaro žalias nepermatomas dangtelis, ant kurio juodu rašalu įspausta “LP” ir šviesiai rudas nepermatomas korpusas, ant kurio juodu rašalu įspausta “638”.

Lenalidomide Zentiva 10 mg kietosios kapsulės yra 21,20 – 22,20 mm, 0 dydžio, kurias sudaro geltonas nepermatomas dangtelis, ant kurio juodu rašalu įspausta “LP” ir pilkas nepermatomas korpusas, ant kurio juodu rašalu įspausta “639”. 

Lenalidomide Zentiva 15 mg kietosios kapsulės yra 17,50 – 18,50 mm, 2 dydžio, kurias sudaro rudas nepermatomas dangtelis, ant kurio juodu rašalu įspausta “LP” ir pilkas nepermatomas korpusas, ant kurio juodu rašalu įspausta “640”. 

Lenalidomide Zentiva 25 mg kietosios kapsulės yra 21,20 – 22,20 mm, 0 dydžio, kurias sudaro baltas nepermatomas dangtelis, ant kurio juodu rašalu įspausta “LP” ir baltas nepermatomas korpusas, ant kurio juodu rašalu įspausta “642”. 

Kartoninėje dėžutėje yra PVC/ACLAR/Al lizdinės plokštelės, kurių kiekvienoje yra po 7 kapsules. 

Lenalidomide Zentiva 5 mg kietosios kapsulės
Pakuotėje yra 7 arba 21 kapsulė. Gali būti tiekiamos ne visų dydžių pakuotės.

Lenalidomide Zentiva 10 mg / 15 mg / 25 mg kietosios kapsulės
Pakuotėje yra 21 kapsulė.


Registruotojas ir gamintojas

Registruotojas
[bookmark: OLE_LINK86][bookmark: OLE_LINK87][bookmark: OLE_LINK88][bookmark: OLE_LINK91]Zentiva, k.s.
U kabelovny 130
Dolní Měcholupy
102 37 Praha 10
Čekija

Gamintojas
Pharmadox Healthcare Ltd.
KW20A Kordin Industrial Park
Paola PLA 3000
Malta

arba

S.C Labormed-Pharma SA
44B Theodor Pallady Blvd
3rd District, Bucharest 032266
Rumunija


Šis vaistas Europos ekonominės erdvės valstybėse narėse registruotas tokiais pavadinimais:
Bulgarija: Леналидомид Зентива  
Kroatija, Islandija, Latvija, Lietuva, Slovakija, Vengrija: Lenalidomide Zentiva
Rumunija: Lenalidomidă Labormed  


Šis pakuotės lapelis paskutinį kartą peržiūrėtas 2024-01-01.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

Kas yra Lenalidomide 


Zentiva


 


Lenalidomide 


Zentiva


 


sudėtyje yra veikliosios medžiagos lenalidomido. Šis vaistas priklauso vaistų, 


kurie veikia imuninės sistemos darbą, grupei.

Dauginė mieloma


 


Dauginė mieloma


 


yra tam tikro tipo vėžys, veikiantis tam tikros rūšies baltąsias kraujo ląsteles 


(vadinamas plazminėmis ląstelėmis). Šios ląstelės kaupiasi kaulų čiulpuose ir nekontroliuojamai 


dauginasi. 


Tai gali pažeisti kaulus ir inkstus.


 


 


Paprastai dauginės mielomos išgydyti negalima. Tačiau gydymas gali labai susilpninti arba kuriam 


laikui pašalinti ligos požymius ir simptomus. Tai vadinama „atsaku“.


 


 


Naujai diagnozuota dauginė mieloma 


–


 


pacientai, kur


iems buvo atlikta kaulų čiulpų transplantacija


 


Palaikomasis gydymas tik Lenalidomide 


Zentiva


 


taikomas kai paciento būklė pakankamai atsistato po 


kaulų čiulpų transplantacijos.


 


 


Naujai diagnozuota dauginė mieloma 


–


 


pacientai, kuriems negalima atlikti kaulų 


čiulpų 


transplantacijos


 


Lenalidomide 


Zentiva


 


vartojamas kartu su kitais vaistais


, įskaitant

Pakuotės lapelis: informacija pacientui     Lenalidomide  Zentiva   5   mg kietosios kapsulės   Lenalidomide  Zentiva   10   mg kietosios kapsulės   Lenalidomide  Zentiva   15   mg kietosios kapsulės   Lenalidomide  Zentiva   25   mg kietosios kapsulės     l enalidomidas       Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums  svarbi informacija .   -   Neišmeskite šio lapelio, nes vėl gali prireikti jį perskaityti.    -   Jeigu kiltų daugiau klausimų, kr eipkitės į gydytoją arba vaistininką.   -   Šis vaistas skirtas tik Jums, todėl kitiems žmonėms jo duoti negalima. Vaistas gali jiems  pakenkti (net tiems, kurių ligos požymiai yra tokie patys kaip Jūsų).     -   Jeigu pasireiškė šalutinis poveikis (net jeigu jis šiam e lapelyje nenurodytas), kreipkitės į  gydytoją arba vaistininką. Žr. 4 skyrių.       Apie ką rašoma šiame lapelyje?     1.   Kas yra Lenalidomide  Zentiva   ir kam jis vartojamas    2.   Kas žinotina prieš vartojant Lenalidomide  Zentiva     3.   Kaip vartoti Lenalidomide  Zentiva     4.   Galimas šalutinis poveikis    5.   Kaip laikyti Lenalidomide  Zentiva     6.   Pakuotės turinys ir kita informacija       1.   Kas yra Lenalidomide  Zentiva   ir kam jis vartojamas     Kas yra Lenalidomide  Zentiva   Lenalidomide  Zentiva   sudėtyje yra veikliosios medžiagos lenalidomido. Šis vaistas priklauso vaistų,  kurie veikia imuninės sistemos darbą, grupei.     Kam Lenalidomide  Zentiva   vartojamas   Lenalidomide Zentiva vartojamas suaugusiesiems:   1.   D augine i   mieloma i .   2.   Mie lodisplaziniams   sindro mams   (MDS) .   3.   Folikulinei limfomai.     Dauginė mieloma   Dauginė mieloma   yra tam tikro tipo vėžys, veikiantis tam tikros rūšies baltąsias kraujo ląsteles  (vadinamas plazminėmis ląstelėmis). Šios ląstelės kaupiasi kaulų čiulpuose ir nekontroliuojamai  dauginasi.  Tai gali pažeisti kaulus ir inkstus.     Paprastai dauginės mielomos išgydyti negalima. Tačiau gydymas gali labai susilpninti arba kuriam  laikui pašalinti ligos požymius ir simptomus. Tai vadinama „atsaku“.     Naujai diagnozuota dauginė mieloma  –   pacientai, kur iems buvo atlikta kaulų čiulpų transplantacija   Palaikomasis gydymas tik Lenalidomide  Zentiva   taikomas kai paciento būklė pakankamai atsistato po  kaulų čiulpų transplantacijos.     Naujai diagnozuota dauginė mieloma  –   pacientai, kuriems negalima atlikti kaulų  čiulpų  transplantacijos   Lenalidomide  Zentiva   vartojamas kartu su kitais vaistais , įskaitant :  

